EkBass/fiwiki-20250220-pages-articles huggingface dataset:
Itu

Itu on versokasvin t. verson ensimmäinen kehitysvaihe.Perussanakirja: itu Eräiden kasvien siemeniä idätetään tuoreravinnoksi. == Lähteet == Luokka:Kasviorganologia
Digimon World 2003

Digimon World 2003 (Euroopan ja Australian ulkopuolella Digimon World 3) on Bandain kehittämä ja julkaisema Digimon World 2:n uudempi versio. Peli julkaistiin PlayStationille vuonna 2002. ==Pelaaminen== Pelin tarkoitus on kouluttaa Digimoneja ja käydä pelin tarinaa läpi. Pelin alussa Digimoneja on vain kolme, ja muut Digimoneista kertyvät pelin edetessä. Aloitus-Digimoneja ovat Kotemon, Patamon, Renamon, Guilmon, Kumamon (oikea nimi Bearmon), Agumon ja Monmon. == Tarina == Poika nimeltä Junior lähtee Digimon-maailmaan ja alkaa kouluttaa Digimoneja. Hän kohtaa muita kouluttajia ja villejä Digimoneja. Digimon-maailman portti suljetaan, eikä Junior pääse takaisin normaaliin maailmaan. Junior alkaa kerätä myös Digimon-kortteja, joilla hän voi kamppailla toisia keräilijöitä vastaan. ==Lähteet== Luokka:Digimon Luokka:Vuoden 2003 videopelit Luokka:Tietokoneroolipelit Luokka:PlayStation- pelit
Kelud

Kelud (tunnetaan myös nimellä Kelut) on kerrostulivuori Indonesiassa, Jaavan saarella. Tulivuori sijaitsee Tyynenmeren tulirenkaan läheisyydessä. Tulivuori on purkautunut yli 30 kertaa 1000-luvulta lähtien. Tuhoisin purkaus oli vuonna 1586, jolloin yli 10 000 ihmistä kuoli. Vuonna 1919 purkaus aiheutti mutavyöryn, joka tappoi 5 000 ihmistä. Vuoden 1990 purkaus nosti tuhkaa ja pyroklastisia pilviä seitsemän kilometrin korkeuteen. Purkauksessa kuoli 30 ihmistä. Helmikuussa 2014 vuori purkautui jälleen, ja 200 000 ihmistä evakuoitiin. == Lähteet == == Aiheesta muualla == Luokka:Indonesian tulivuoret Luokka:Jaava Luokka:Kerrostulivuoret Luokka:Indonesian vuoret
Segedunum

Segedunum on roomalaisaikainen linnoitus Hadrianuksen vallin loppupäässä North Tynesiden Wallsendissä, lähellä Newcastlea. Siellä on nykyisin interaktiivinen museo ja 35 metriä korkea näkötorni. Alueelle on rekonstruoitu myös roomalainen kylpylä ja pätkä Hadrianuksen vallia.Segedunum Roman Fort, Baths and Museum Newcastle-gateshead Linnoitus oli käytössä 300 vuoden ajan, ja siellä oli 600 roomalaista sotilasta.Welcome to Segedunum Roman Fort, Baths & Museum Tyne & Wear Archives & Museums Roomalaisten lähdettyä linnoitus ilmeisesti nurmettui vähitellen. Vuodesta 1777 sen päällä oli vaunusepän rakennuksia, ja 1880-luvulla päälle rakennettiin asuintaloja. 1920-luvulla tehdyissä tutkimuksissa pystyttiin kuitenkin hahmottamaan linnoituksen raunioiden tarkka sijainti. 1970-luvulla talot purettiin ja niiden tilalle suunniteltiin uudisrakennuksia. Raunio oli oletettua paremmassa kunnossa ja se päätettiin jättää esille.Our History Tyne & Wear Archives & Museums == Lähteet == == Aiheesta muualla == *Segedunum Hadrians Wall Info Luokka:Linnoitukset Luokka:Tyne ja Wearin rakennukset ja rakennelmat Luokka:Rooman sotahistoria
FBC Ostrava

FBC Remedicum Ostrava on tšekkiläinen salibandyseura joka pelaa Fortuna Extraligassa. FBC Remedicum Ostrava on perustettu 1993, mutta kolme ensimmäistä vuotta se toimi nimellä Dream team Ostrava. Luokka:Tšekkiläiset salibandyseurat Luokka:Vuonna 1993 perustetut urheiluseurat Luokka:Ostravan urheilu
Jens Berg

Jens Berg (s. 1970) on suomalainen journalisti. Hän toimi KSF Median toimitusjohtajana 2016–2017. Berg oli aiemmin Hufvudstadsbladetin päätoimittaja. Ennen siirtymistään Hufvudstadsbladetiin hän työskenteli Svenska Ylen Fakta ja fiktio -osaston päällikkönä ja oli Yleisradion palveluksessa vuodesta 1997Päällikkönimityksiä Ylessä , Journalistiliitto.fi. ==Lähteet== Luokka:Suomalaiset päätoimittajat Luokka:Vuonna 1970 syntyneet Luokka:Elävät henkilöt
Jesmond

Jesmond on kaupunginosa Newcastlessa, Pohjois-Englannissa. Se sijaitsee Newcastlen keskustan pohjoispuolella. Alue on rakennettu vuosina 1870–1885.Jesmond Newcastle Department for Communities and Local Government Aluetta rakennettiin aikana, jolloin kaupunki kasvoi nopeasti, ja raitiovaunut ja paikallisjunat helpottivat työmatkaliikennettä.Newcastle History Newcastle City Counsil Jesmondin kirkko on rakennettu vuonna 1862, ja sen suunnitteli paikallinen arkkitehti John Dobson.Jesmond Parish Church Vuonna 2001 South Jesmondin vaalipiirissä oli 8 077 asukasta, joista 91% valkoihoisia. Verrattuna koko kaupungin väestöön 16-21-vuotiaita oli enemmän ja eläkeikäisiä vähemmän kuin muualla.South Jesmond - 2001 Census Newcastle city council North Jesmondissa asukkaita oli 8 542\. Molemmilla alueilla omakoti- ja paritalojen osuus selvästi pienempi kuin muualla Newcastlessa.North Jesmond - 2001 Census Newcastle city council Jesmondin talot ovat suuria, usein 6–7 makuuhuonetta. Monissa niistä on opiskelijoita vuokralaisina. Alueelta on kävelymatka yliopistolle ja muutenkin hyvät liikenneyhteydet kahden metroaseman ja monien bussireittien ansiosta.Student guide to Jesmond BBC Tyne 2006 == Lähteet == Luokka:Newcastle upon Tynen kaupunginosat
Jamie Oleksiak

Jamieson ”Jamie” Oleksiak (s. 21. joulukuuta 1992 Toronto, Ontario) on kanadalais-yhdysvaltalainen jääkiekkoilija, pelipaikaltaan puolustaja. Hän edustaa NHL-seura Seattle Krakenia. Stars varasi Oleksiakin numerolla 14 NHL:n varaustilaisuudessa 2011. Tammikuussa 2011 NHL:n puolueeton kykyjenetsijäpalvelu rankkasi hänet Pohjois-Amerikassa pelaavista kenttäpelaajista vasta sijalle 27. Huhtikuussa hänet kuitenkin nostettiin lopulliselle sijalle 13. Oleksiakille on myönnetty kaksoiskansalaisuus, koska hänen isänsä on kotoisin Buffalosta, Yhdysvalloista. ==Ura== Oleksiak edusti kaudella 2010–2011 Northeastern Huskiesin joukkuetta NCAA:n I-divisioonassa Hockey Eastissa. Seuraavalla kaudella hän pelasi OHL:ää sekä Saginaw Spiritissä että Niagara IceDogsissa. Kaudeksi 2012–2013 Oleksiak siirtyi NHL- seura Dallas Starsin organisaatioon. Heinäkuussa 2021 Oleksiak solmi viiden vuoden ja arvoltaan 23 miljoonan dollarin sopimuksen Krakenin kanssa.https://www.sportsnet.ca/?sn-article=kraken-jamie-oleksiak-agree-five- year-23m-deal ==Lähteet== * * ===Viitteet=== == Aiheesta muualla == Luokka:Kanadalaiset jääkiekkoilijat Luokka:Seattle Krakenin pelaajat Luokka:Dallas Starsin varaamat pelaajat Luokka:Vuonna 1992 syntyneet Luokka:Elävät henkilöt
Mark McNeill

Mark McNeill (s. 22. helmikuuta 1993 Langley, Brittiläinen Kolumbia) on kanadalainen jääkiekkoilija, pelipaikaltaan keskushyökkääjä. NHL-seura Chicago Blackhawks varasi McNeillin numerolla 18 varaustilaisuudessa kesällä 2011. Ennen tilaisuutta NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista sijalle 14. McNeill edusti maataan alle 18-vuotiaiden MM-kilpailuissa 2011. ==Tilastot== 2008–2009 Prince Albert Raiders WHL 4 0 0 0 0 – – – – – 2009–2010 Prince Albert Raiders WHL 68 9 15 24 27 – – – – – 2010–2011 Prince Albert Raiders WHL 70 32 49 81 53 6 2 3 5 2 2011–2012 Prince Albert Raiders WHL 69 31 40 71 48 – – – – – Rockford IceHogs AHL 7 0 0 0 12 – – – – – 2012–2013 Prince Albert Raiders WHL 65 25 42 67 43 4 1 3 4 4 Rockford IceHogs AHL 5 0 0 0 0 – – – – – 2013–2014 Rockford IceHogs AHL 76 18 19 37 46 – – – – – 2014–2015 Rockford IceHogs AHL 63 23 21 44 23 8 2 2 4 2 2015–2016 Rockford IceHogs AHL 64 25 23 48 33 3 1 1 2 0 Chicago Blackhawks NHL 1 0 0 0 0 – – – – – 2016–2017 Rockford IceHogs AHL 58 6 22 28 23 – – – – – Texas Stars AHL 21 3 8 11 6 – – – – – Dallas Stars NHL 1 0 0 0 0 – – – – – 2017–2018 Texas Stars AHL 18 5 1 6 36 – – – – – Milwaukee Admirals AHL 31 9 10 19 4 – – – – – 2018–2019 Providence Bruins AHL 56 8 17 25 35 1 0 0 0 0 2019–2020 EHC Linz EBEL 27 4 13 17 12 3 0 0 0 2 2020–2021 HC Vita Hästen Allsvenskan 28 5 10 15 14 – – – – – 2021–2022 Frederikshavn White Hawks Tanska 43 9 20 29 12 4 0 2 2 2 8 kautta yhteensä AHL 399 97 121 218 218 12 3 3 6 2 5 kautta yhteensä WHL 276 97 146 243 171 10 3 6 9 6 ==Lähteet== * ===Viitteet=== Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1993 syntyneet Luokka:Elävät henkilöt
Southland (televisiosarja)

Southland on yhdysvaltalainen rikossarja, joka kertoo Los Angelesin poliisivoimista (LAPD). Sarjaa tehtiin vuosina 2009–2013 yhteensä viisi tuotantokautta ja 43 jaksoa. Suomessa sarjaa on esittänyt MTV3. Sarja kuuluu tyylilajiltaan karun realistisiin poliisisarjoihin, kuten esimerkiksi myös Hill Street Blues ja NYPD Blue. Sarjassa käsitellään muun muassa Los Angelesin jengiväkivaltaa, erilaisia julmia väkivaltarikoksia sekä poliisin vaikeuksia saada kostoa pelkääviä silminnäkijöitä todistajiksi oikeuteen ja epäonnisia yrityksiä suojella todistajia. Sarjan päähenkilöitä ovat muun muassa juuri poliisikoulusta valmistunut järjestyspoliisi Ben Sherman (Benjamin McKenzie), hänen ohjaajanaan toimiva selkäkivuista ja lääkeriippuvuudesta kärsivä John Cooper (Michael Cudlitz) ja rikosetsivä Sammy Bryant (Shawn Hatosy), jonka kotihuolet häiritsevät hänen työntekoaan. Southlandin alkuperäinen esityskanava NBC hyllytti sarjan ensimmäisen tuotantokauden jälkeen, kun toisen tuotantokauden jaksoista oli kuvattu kuusi, mutta ei vielä esitetty yhtäkään. TNT kuitenkin osti sarjan oikeudet NBC:ltä ja jatkoi sen esittämistä. Huhtikuussa 2010 TNT ilmoitti tilanneensa sarjasta kymmenjaksoisen kolmannen tuotantokauden. Tuotantobudjettia supistettiin samalla yli kolmanneksella, mikä tarkoitti muun muassa, että sarjan päärooleja karsittiin. Kaikkiaan viiden tuotantokauden jälkeen TNT ilmoitti toukokuussa 2013, ettei se uusi sarjaa enää kuudennelle kaudelle. ==Lähteet== ==Aiheesta muualla== * * Southland MTV:n verkkosivuilla Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:NBC:n televisio-ohjelmat Luokka:TNT:n televisio-ohjelmat
Poliisihallitus

Poliisihallitus () on Suomen sisäministeriön hallinnonalan keskusvirasto, jonka tehtävänä on suunnitella, johtaa, kehittää ja valvoa poliisitoimintaa Suomessa ja sen tukitoimintoja sekä vastata poliisin palvelujen tasapuolisesta saatavuudesta maan eri osissa, päättää poliisiyksiköiden välisestä yhteistoiminnasta ja vastata poliisiyksiköiden tulosohjauksesta. Poliisihallitus aloitti toimintansa vuoden 2010 alussa. Sen organisaatio on kaksiportainen: Poliisihallitus johtaa ja ohjaa operatiivista poliisitoimintaa. Suoraan poliisihallituksen alaisuudessa toimivat poliisilaitokset ja poliisin valtakunnalliset yksiköt keskusrikospoliisi sekä Poliisiammattikorkeakoulu. Suojelupoliisi on siirretty suoraan sisäministeriön alaisuuteen. ==Organisaatio== Poliisihallituksen johtajana toimii poliisiylijohtaja. Poliisihallituksen tehtävät on jaettu seitsemään yksikköön, jotka ovat esikunta, poliisitoimintayksikkö, hallintoyksikkö, teknologiayksikkö sekä sisäinen tarkastus. Lisäksi poliisihallitukseen kuuluu yksikkörakenteen ulkopuolella suoraan poliisiylijohtajan alaisena arpajaishallinto. Poliisihallituksen keskusyksikkö sijaitsee Helsingin Pasilassa ja osia Joensuussa. Arpajaishallinto sekä asehallinto sijaitsevat Riihimäellä ja turvallisuusalan valvontayksikkö Mikkelissä. Poliisiammattikorkeakoulu sijaitsee Tampereella ja sen alainen poliisikoiralaitos Hämeenlinnassa. == Lähteet == == Aiheesta muualla == * Poliisihallitus Luokka:Suomen poliisitoimi Luokka:Suomen valtion virastot Luokka:Markkinavalvontaviranomaiset
Blackfriars (Newcastle)

Blackfriars on 1200-luvulta säilynyt entinen luostari Newcastlen keskustassa Englannissa. Luostarin perustivat dominikaanimunkit vuonna 1239. Luostaria kutsutaan nimellä Blackfriars (’mustat munkit’), koska dominikaaniveljet pukeutuivat mustiin kaapuihin. Vuonna 1250 munkit rakensivat kirkon, joka sijaitsi nykyisen Pyhän Andreaan kirkon lounaispuolella. Vuonna 1265 pystytetty kaupunginmuuri jakoi luostarin tilukset kahtia.Blackfriars and the Surrounding Areas Newcastle City Council. Blackfriars lakkautettiin reformaation myötä Henrik VIII:n määräyksestä vuonna 1539. Luostarin omaisuus joutui pormestarin haltuun, joka vuokrasi tilat killoille. Killat käyttivät tiloja kokoontumisiinsa, mutta muunsivat osia niistä vähävaraisten asunnoiksi. 1900-luvun loppupuolella rakennukset kunnostettiin, ja nyt niissä toimii kahviloita ja käsityöläispajoja. Laajalla sisäpihalla esiintyy kesäteatteri.Blackfriars Newcastle Landmarks and Monuments. == Lähteet == == Aiheesta muualla == Luokka:Dominikaaniluostarit Luokka:Newcastle upon Tynen museot Luokka:Grade I -luokan rakennukset Englannissa
FS La Motte-Picquet (1924)

La Motte-Picquet oli Ranskan laivaston 1920-luvun alussa valmistunut Duguay- Trouin-luokan kevyt risteilijä toisessa maailmansodassa. == Valmistus == Alus tilattiin 18. huhtikuuta Lorientin laivastontelakalta, missä köli laskettiin 17. tammikuuta 1923. Alus laskettiin vesille 21. maaliskuuta 1924 ja otettiin palvelukseen 5. maaliskuuta 1927.Whitley, M. J. s. 27 == Palvelus == Valmistuttuaan alus liitettiin Brestiin sijoitettuun 2. laivueeseen, mistä se siirrettiin 1933 3. kevytristeilijäviirikön lippulaivaksi. Alus lähetettiin 1935 Kaukoitään. Toisen maailmansodan alettua alus partioi Indokiinan ja Alankomaiden Itä-Intian vesillä.Whitley, M. J. s. 28 Ranskan antauduttua jännite Siamin rajalla kasvoi. Joulukuussa 1940 alkoi kahakointi Siamin ja Vichyn hallituksen joukkojen välillä. Pieni laivasto-osasto () perustettiin 9. tammikuuta lähellä Saigonia Cam Ranhin lahdella. Osastoon kuuluivat sluupit Dumont D'Urville, Amiral Charner, Tahure ja Marne sekä lippulaivana La Motte- Picquet, jonka komentajana oli Capitaine de Vasseau Bérenger. 14. tammikuuta Koh Changin taistelussa tuhottiin Siamin laivasto-osasto. Alus kävi syyskuussa 1941 telakalla Osakassa, mutta aluksen toiminta oli hyvin rajallista. Se riisuttiin joulukuussa aseista Saigonissa, minkä jälkeen se oli koululaivana. Yhdysvaltain laivaston Task Force 38:n lentokoneiden iskiessä satamaan 12. tammikuuta 1945 alus upposi satama-altaaseen. == Lähteet == * * === Viitteet === Luokka:Duguay-Trouin-luokan risteilijät Luokka:Ranskalaiset toisen maailmansodan risteilijät
FS Primauguet (1924)

Primauguet oli Ranskan laivaston 1920-luvun alussa valmistunut Duguay-Trouin- luokan kevyt risteilijä toisessa maailmansodassa. == Valmistus == Alus tilattiin 14. huhtikuuta 1922 Brestin laivastontelakalta, missä köli laskettiin 16. elokuuta 1923. Alus laskettiin vesille 21. toukokuuta 1924 ja otettiin palvelukseen 1. huhtikuuta 1927.Whitley, M. J. s. 27 == Palvelus == Primauguet lähti Brestistä 20. huhtikuuta 1927 heti valmistuttuaan maailmanympäripurjehdukselle, jolta se palasi 20. joulukuuta. Alus oli tämän jälkeen vuosittain muutaman kuukauden koulutuspurjehduksilla, kunnes se 15. huhtikuuta 1932 siirrettiin Kaukoitään. Alus palasi 10. tammikuuta 1936 Ranskaan, missä se siirrettiin telakalle. Alus palasi palvelukseen koeajojen päätyttyä syyskuussa 1937 ja se aloitti toisen matkansa Kauko-itään. Se saapui 21. marraskuussa Saigoniin, joka toimi sen kotisatamana, kunnes Suffren vapautti aluksen tehtävästään toisen maailmansodan kynnyksellä.Whitley, M. J. s. 28-29 Toisen maailmansodan ensi kuukaudet alus partioi Atlantilla suojaten saattueita ja etsien Kanarian saarten vesiltä saksalaisia saarronmurtajia. Alus lähti 1. huhtikuuta 1940 Länsi-Intian saaristoon Fort-de-Franceen vapauttaakseen Jeanne d’Arcin. Se palveli Hollannin Länsi-Intian vesillä tarkastaen kohtaamiaan kauppa-aluksia, joita kertyi huhtikuun kuluessa kaikkiaan noin kaksikymmentä. Alus vapautti 6. toukokuuta Aruban edustalla HMS Dundeen, ja Alankomaiden antauduttua alus laski joukkoja maihin suojaamaan öljylähteitä. Alus palasi Ranskan antauduttua 12. kesäkuuta Dakariin.Whitley, M. J. s. 29 Primauguet liittyi Vichyn Ranskan laivastoon. Se kuljetti osan Ranskan kultavarannoista Afrikkaan. Kun Britannian kuninkaallinen laivasto hyökkäsi heinäkuussa Mers El Kébiriin pyrkimyksenään tuhota Ranskan laivasto, alus oli Dakarissa. Alus suojasi tankkeria, jonka oli tarkoitus tukea kolmea La Galissonnière -luokan risteilijää. Osaston tehtävänä oli estää Vapaan Ranskan joukkojen toiminta Ranskan päiväntasaajan Afrikassa. Britannian kuninkaallisen laivaston risteilijät HMS Cornwall ja HMS Delhi pysäyttivät kuitenkin osaston Benininlahdella. Neuvottelujen jälkeen osaston komentaja amiraali Bourague määräsi Primauguet’n palaamaan Casablancaan muun osaston seuratessa. Alus oli 8. marraskuuta 1942 Casablancassa huollettavana, kun se joutui Yhdysvaltain laivaston taistelulaivan USS Massachusettsin tulittamaksi. Alus vastasi tuloksettomasti tuleen. Alus vaurioitui pahoin, ja 45 miestä sai surmansa ja yli 200 haavoittui. Alus paloi läpi yön ja jouduttiin ajamaan rantaan uppoamisen estämiseksi. Aluksen hylky jätettiin paikalleen, kun se todettiin täysin tuhoutuneeksi. == Lähteet == * * === Viitteet === Luokka:Duguay-Trouin-luokan risteilijät Luokka:Ranskalaiset toisen maailmansodan risteilijät
Duquesne-luokka

Duquesne-luokka oli Ranskan laivaston 1920-luvun lopulla valmistetun kahden raskaan risteilijän muodostama alusluokka, jonka alukset palvelivat toisessa maailmansodassa. Washingtonin laivastosopimus määritti aluksen suunnittelurajat 10 000 tonnin uppoumaan ja pääaseet 203 millimetriin. Ranskan laivastolla ei ollut 203 millimetrin tykkejä, joten sellainen tuli suunnitella. Työn tuloksena luotiin 203 millimetrin 50 pituuskaliiperin Modèle 1924 -tykki, joka ampui 134 kilogramman kranaatteja. Suunnittelutyön edetessä todettiin asetettujen rajojen pakottavan moniin kompromisseihin ja he päättivät vähentää alusten suojaa pysyäkseen asetetussa uppoumarajassa.Whitley, M. J. s. 29-30 == Suunnittelu == Merivoimien esikunnan 6. heinäkuuta 1922 julkistetut vaatimukset olivat: *alusten aseistuksean tuli olla kahdeksan 203 millimetrin tykkiä, joihin kuhunkin tuli olla 150 laukausta. Tykit oli sijoitettava kolmeen tai neljään kevyesti panssaroituun torniin. *aluksilla tuli olla neljä 100 millimetrin ilmatorjuntatykkiä, joihin kuhunkin 500 laukausta *lisäksi tuli olla kaksi neljän 550 millimetrin torpedoputken ryhmää ja tilat neljälle varalla olevalle torpedolle *sukellusveneiden torjuntaan aluksilla tuli olla neljä Thornycroftin 24 senttimetrin sukellusveneentorjuntaheitintä *alusten toimintasäteen tuli olla 5000 merimailia 15 solmun nopeudella. Alusten torpedosuojan muodostivat vesitiiviit osastot, mutta lisäsuojaksi halutun panssaroinnin lisääminen pudottaisi nopeutta kahdella solmulla. Siten esitettiin kahden erillisen suunnitelman tekemistä, joista ensimmäisessä esitettäisiin suojaamaton maksiminopeuden saavuttava alus ja toisessa paremmin suojattu hitaampi alus. Kukin kahdella 203 millimetrin tykillä varustettu torni painoi 180 tonnia, kun vastaava 155 millimetrin tykkitorni painoi vain 80 tonnia. Kukin 203 millimetrin kranaatti painoi 123 kilogrammaa ja sen panos 53 kilogrammaa vastaavan 155 millimetrin ammuksen painon ollessa 57 ja 20 kilogrammaa. Samoin ammusmäärää oli lisätty aikaisemmasta 125:stä 150:een eli pääaseistuksen aiheuttama painon kasvu oli noin 135 prosenttia. Marraskuussa 1922 täydennettiin vaatimuksia lisäämällä ilmatorjunta-aseistusta. Aluksille tuli asentaa kahdeksan yksiputkista myös merimaalien torjuntaan soveltuvaa 100 millimetrin tykkiä ja niiden lisäksi kahdeksan 40 millimetrin ilmatorjntatykkiä, joihin kuhunkin 1000 laukausta. Tätä täydennettiin vielä kahdellatoista kahdeksan millimetrin konekiväärillä. Samoin aluksille tuli asentaa meritiedustelulentokoneen vaatima paineilmatoiminen katapultti. Näitä kompensoimaan torpedoputkiryhmät muutettiin kolmiputkisiksi. == Alukset == Duquesne-luokan raskaat risteilijätJordan, John & Moulin, Jean s. 44 Nimi Telakka Kölinlasku Vesille Palvelukseen Kohtalo Duquesne Arsenal de Brest, Brest 30. lokakuuta 1924 17. joulukuuta 1925 25. tammikuuta 1926 palveluksesta 1950 romutettu 1955 Tourville Arsenal de Lorient, Lorient 4. huhtikuuta 1925 24. elokuuta 1926 12. maaliskuuta 1929 palveluksesta 1950 romutettu 1963 == Lähteet == * * * * === Viitteet === *
FS Duquesne (1925)

Duquesne oli Ranskan laivaston 1920-luvun lopulla valmistunut Duquesne-luokan raskas risteilijä toisessa maailmansodassa. == Valmistus == Alus tilattiin Brestin laivastontelakalta, missä köli laskettiin 30. lokakuuta 1923. Alus laskettiin vesille 17. joulukuuta 1925 ja otettiin palvelukseen 25. tammikuuta 1926.Jordan, John & Moulin, Jean s. 44 == Palvelus == Duquesne esiteltiin ensi kerran 3. heinäkuuta 1928 Le Havren laivastonäyttelyssä, jonka jälkeen se teki koulutuspurjehduksen New Yorkin kautta Guadaloupeen. Seuraavana vuonna alus kiersi Afrikan, mihin kului seitsemän kuukautta. Marraskuusta 1929 alkaen alus oli Touloniin sijoitetun 1. laivueen 1. kevyen viirikön lippulaivana. Se teki muutaman koulutuspurjehduksen kuten lokakuussa 1931 Yhdysvaltoihin Yorktownin taistelun 150-vuotis juhlallisuuksiin. Vuodesta 1932 vuoteen 1938 aluksen kotisatamana oli Toulon, jossa se kuului joko 1. tai 3. viirikköön. Vuodesta 1938 alkaen alus oli liitettynä laivaston tykistökouluun, missä tehtävässä se oli aina toisen maailmansodan alkuun.Whitley, M. J. s. 30 Alus lähti 25. tammikuuta 1940 Dakariin, jossa se oli huhtikuuhun osallistuen Saksan laivaston Admiral Graf Speen etsintään. Se siirtyi toukokuussa Aleksandriaan, jossa se määrättiin Force X:n 2. risteilijäviirikön lippulaivaksi. Osaston ainoa tehtävä oli 12.-13. kesäkuuta tehty purjehdus Adrianmerelle. Britannian aloittaessa Ranskan laivaston käyttökelvottomaksi tekemiseen tähtäävän operaatio Catapultin alus oli edelleen Aleksandriassa. Ranskan satamassa olleen laivasto-osaston komentaja amiraali René-Emile Godfroy suostui tuhoamisen välttämiseksi alustensa aseistariisumiseen ja miehistöjen internointiin. Osasto liittyi 24. kesäkuuta 1943 Vapaan Ranskan laivastoon, jonka jälkeen alus siirtyi Hyväntoivonniemen reittiä Dakariin.Whitley, M. J. s. 30-31 Alus partioi Atlantilla käyttäen Dakaria tukikohtanaan huhtikuuhun 1944. Joulukuusta 1943 alkaen 1. viirikkö oli vastannut saarronmurtajien etsinnästä Atlantilta. Toukokuussa 1944 Duquesne saapui Clydeen ja sitä käytettiin reservinä operaatio Neptunen ajan. Operaatiosta vapauduttuaan alus liitettiin Ranskan merivoimien Lorraine-ryhmään, joka oli muodostettiin joulukuussa 1944 tuhoamaan saksalaisten Atlantin rannikolle eristyksiin jääneitä pesäkkeitä.Whitley, M. J. s. 31 Alus oli huollon tarpeessa ja se siirrettiin kesäkuussa 1945 Brestissä telakalle, mistä se palasi palvelukseen marraskuussa. Alus osallistui palvelukseen palattuaan joukkojen kuljetuksiin muun muassa Indokiinaan, jossa se osallistui kahteen operaatioon. Ensin tammikuusta marraskuuhun 1946 ja joulukuusta 1946 elokuuhun 1947 suojaten maihinnousuja sekä tulittaen rannikkopuolustusta. Elokuussa 1947 alus siirrettiin Toulonissa reserviin. Alus siirrettiin Arzewiin Algeriaan maihinnousujoukkojen kelluvaksi kasarmiksi, missä tehtävässä se jatkoi palveluksesta poistoonsa saakka 1950. Alus romutettiin 1955. == Lähteet == * * * === Viitteet === Luokka:Duquesne-luokan risteilijät Luokka:Ranskalaiset toisen maailmansodan risteilijät
Liberian afroamerikkalaiset

Liberian afroamerikkalaiset ovat Liberiassa asuvia Yhdysvalloista sinne muuttaneiden vapautettujen orjien jälkeläisiä. American Colonization Society oli perustanut Monrovian vuonna 1847 ja sen kautta Liberiaan muutti yli 16 000 afroamerikkalaista. Alueelle oli kuitenkin muuttanut jo aiemmin jonkin verran vapautettuja orjia. Alueelle muuttaneet julistivat Liberian itsenäiseksi vuonna 1847, mutta Yhdysvallat tunnusti sen vasta vuonna 1862. Alueen alkuperäisasukkaita siirtolaiset kohtelivat barbaareina, jotka heidän piti sivistää. Vuoteen 1944 saakka vain afroamerikkalaisten oli mahdollista äänestää vaaleissa. Heidän poliittinen ylivaltansa päättyi vuoteen 1980, jolloin Liberiassa tapahtui vallankaappaus. Liberian sisällissodan takia monet maan afroamerikkalaiset ovat muuttaneet muualle. Nykyisin Liberian afroamerikkalaiset muodostavat alle 5 % Liberian väestöstä. == Tunnettuja Liberian afroamerikkalaisia == * Joseph Jenkins Roberts, Liberian 1. presidentti; syntynyt Norfolkissa, Virginiassa. * Stephen Allen Benson, Liberian 2. presidentti; syntynyt Cambridgessa, Marylandissa. * Daniel Bashiel Warner, Liberian 3. presidentti; syntynyt Baltimoressa, Marylandissa. * Edward James Roye, Liberian 5. presidentti; syntynyt Newarkissa, Ohiossa. *James Spriggs Payne, Liberian 4. presidentti; syntynyt Richmondissa, Virginiassa. * James Skivring Smith, Liberian 6. presidentti; syntynyt Charlestonissa, Etelä- Carolinassa. * Anthony W. Gardiner, Liberian 9. presidentti; syntynyt Southamptonissa, Virginiassa. * William D. Coleman, Liberian 13. presidentti; syntynyt Fayettessa, Kentuckyssa. * Garretson W. Gibson, Liberian 14. presidentti; syntynyt Baltimoressa, Marylandissa. * William Tubman, Liberian 19. presidentti * William Tolbert, Liberian 20. presidentti * Charles Taylor, Liberian 22. presidentti == Lähteet == Luokka:Liberian etniset ryhmät Luokka:Kreolikansat
Suffren-luokka (risteilijä)

Suffren-luokka oli Ranskan laivaston 1920-luvun lopulla valmistetun neljän raskaan risteilijän muodostama alusluokka, jonka alukset palvelivat toisessa maailmansodassa. == Suunnittelu == Ranskan vuoden 1925 laivasto-ohjelmaan oli sisällytetty Tourvillen suunnitelmiin perustuva raskas risteilijä, mutta varustettuna paremmalla suojalla nopeuden kustannuksella. Aluksen suurempi leveys ja kolmiakselinen voimansiirto poikkesivat edeltäneestä luokasta. Asennettua konetehoa oli laskettu neljänneksellä, mutta uppouman säästö mahdollisti 50 millimetrin panssarivyön ja 25 millimetrin kansipanssarin asentamisen. Asennettu panssarointi kasvatti uppoumaa 951 tonnia ja nopeus laski ainoastaan 31 solmuun.Whitley, M. J. s. 31 == Alukset == Ensimmäinen alus tilattiin 1. marraskuuta 1925 Brestin laivastontelakalta, ja se nimettiin Suffreniksi. Seuraava alus kuului vuoden 1926 laivasto-ohjelmaan, joka vahvistettiin 4. elokuuta 1926 annetulla lailla. Tilaus jätettiin samalle telakalle kuin aiemmin 1. maaliskuuta 1927. Vuoden 1927 laivasto-ohjelmassa oli varaus kolmannelle alukselle ja se tilattiin Brestistä. Luokan neljäs ja viimeinen alus tilattiin jälleen Brestistä 1. huhtikuuta 1929.Whitley, M. J. s. 32 Nimi Telakka Kölinlasku Vesille Palvelukseen Kohtalo Colbert Arsenal de Brest 12. kesäkuuta 1927 20. huhtikuuta 1928 4. maaliskuuta 1931 miehistönsä upottama 27. marraskuuta 1942 Toulonissa Dupleix Arsenal de Brest 14. marraskuuta 1929 9. lokakuuta 1930 7. heinäkuuta 1932 miehistönsä upottama 27. marraskuuta 1942 Toulonissa nostettu 3. heinäkuuta 1943 Liittoutuneiden ilmavoimien upottama 1944 Foch Arsenal de Brest 21. kesäkuuta 1928 24. huhtikuuta 1929 15. elokuuta 1931 miehistönsä upottama 27. marraskuuta 1942 Toulonissa Suffren Arsenal de Brest 4. huhtikuuta 1926 3. toukokuuta 1927 1. tammikuuta 1930 poistettu palveluksesta 1. lokakuuta 1947 romutettu 1974 == Lähteet == * * === Viitteet === *
Zabbaleen

Zabbaleen on egyptiläinen, lähinnä kopteista koostuva yhteisö, jonka jäsenet toimivat jätteenkerääjinä Kairossa. Egyptin arabian sana "Zabbaleen" tarkoittaa suomeksi "roskaihmisiä". He kierrättävät keräämästä jätteestään noin 85 %. Suurin Zabbaleen-asuinalue on noin 30 000 asukkaan Moqattam. Vuonna 2003 Kairo teki sopimukset jätteiden keräämisestä ulkomaisten yritysten kanssa. Jätehuollon yksityistäminen uhkaa Zabbaleen-yhteisön elinkeinoa. Keväällä 2009 Egyptin hallitus määräsi kaikki Egyptin yli 300 000 sikaa teurastettavaksi, koska niiden pelättiin mahdollisesti levittävän H1N1-influenssaa. Suuri osa sioista oli Zabbaleen-yhteisön omistuksessa. Sioille oli syötetty ruokajätettä ja niiden lihasta oli saatu myyntituloja. Sikojen teurastuksen seurauksena jätekasat kasvoivat ja orgaanisen jätteen määrä lisääntyi Kairon kaduilla. ==Lähteet== Luokka:Jätehuolto Luokka:Egyptiläinen yhteiskunta
Cassinin käyrä

Cassinin käyrä on tasokäyrä, niiden pisteiden ura, joiden etäisyyksien tulo kahdesta kiinteästä pisteestä lukien on tietty vakio. Määritelmä muistuttaa ellipsin määritelmää, jossa kuitenkin näiden etäisyyksien summa on vakio, ei tulo. Cassinin käyrä on saanut nimensä tähtitieteilijä Giovanni Domenico Cassinin mukaan, joka tutki tällaisia käyriä vuonna 1680. ==Muodollinen määritelmä== Olkoot q1 ja q2 kaksi kiinteää pistettä tasossa ja b jokin vakio. Tällöin Cassinin käyrä, jonka polttopisteet ovat q1 ja q2, määritellään niiden pisteiden p uraksi, joiden etäisyyksien tulo pisteistä q1 ja q2 on b2. Jos siis funktio dist(x,y) määritellään pisteiden x ja y väliseksi etäisyydeksi, kaikki Cassinin käyrän pisteet toteuttavat yhtälön :\operatorname{dist}(q_1, p) \times \operatorname{dist}(q_2, p)=b^2.\, ==Käyrän yhtälö== Yksinkertaisimmassa tapauksessa Cassinin käyrän molemmat polttopisteet ovat suorakulmaisen koordinaatiston x-akselilla samalla etäisyydellä origosta. Jos tämä etäisyys on a, nämä pisteet ovat (a, 0) ja (-a, 0). Tällöin käyrän yhtälö on :((x-a)^2+y^2)((x+a)^2+y^2)=b^4.\, Tämä voidaan sieventää muotoon :(x^2+y^2)^2-2a^2(x^2-y^2)+a^4=b^4.\, Cassinin käyrä on siis neljännen asteen käyrä. Napakoordinaatistossa yhtälö on :r^4-2a^2r^2 \cos 2\theta = b^4-a^4.\, ==Käyrän muoto== Käyrän muoto riippuu suhteesta e=b/a. Kaikki Cassinin käyrät, joilla tämä suhde on yhtä suuri, ovat yhdenmuotoisia. Jos e on suurempi kuin 1, käyrä on yksiosainen silmukka, joka sulkee sisäänsä molemmat polttopisteet. Käyrä on lisäksi kupera, jos e on suurempi kuin \sqrt{2}; muussa tapauksessa sen sisään jäävä alue on keskeltä kapeampi kuin polttopisteiden kohdalla.. Jos e on pienempi kuin 1, käyrä muodostuu kahdesta erillisestä silmukasta, joista kumpikin sulkee sisäänsä yhden polttopisteen. Jos e=1 eli b=a, käyrä leikkaa itsensä origossa. Tämä Cassinin käyrän erikoistapaus tunnetaan myös Bernoullin lemniskaattana, ja sen yhtälö yksinkertaistuu muotoon :(x^2+y^2)^2-2a^2(x^2-y^2) = 0. Rajatapauksessa, kun a → 0 (ja e → \infty), käyrä lähestyy muodoltaan ympyrää :(x^2+y^2)^2=b^4 eli yksinkertaisemmin :(x^2+y^2)=b^2.\, ==Lähteet== * * *Lawden, D. F., "Families of ovals and their orthogonal trajectories", Mathematical Gazette 83, November 1999, 410-420. ===Viitteet=== ==Aiheesta muualla== * MacTutor description * 2Dcurves.com description * "Ovale de Cassini", Encyclopédie des Formes Mathématiques Remarquables (ranska) Luokka:Käyrät
Crystal Castles (yhtye)

Crystal Castles on kanadalainen, vuonna 2006 perustettu, elektronisen musiikin yhtye Torontosta. Yhtyeen perustivat tuottaja/lauluntekijä Ethan Kath ja vokalisti Alice Glass. Yhtye on julkaissut neljä studioalbumia Crystal Castles vuonna 2008, Crystal Castles (II) vuonna 2010 ja (III) vuonna 2012. Uusin albumi julkaistiin elokuussa 2016 nimellä Amnesty (I). Glass ilmoitti jättävänsä yhtyeen lokakuussa 2014. 2015 yhtyeen vokalistiksi vahvistui Edith ja heinäkuussa 2015 yhtye julkaisi kaksi uutta kappaletta, "Frail" ja "Deicide". == Diskografia == ===Albumit=== * Crystal Castles (2008) * Crystal Castles (II) (2010) * (III) (2012) * Amnesty (I) (2016) ===EP:t=== * Alice Practice (2006) * Doe Deer (2010) ===Singlet=== * "Alice Practice" (2006) * "Crimewave" (2006) * "Air War" (2008) * "Courtship Dating" (2008) * "Celestica" (2010) * "Baptism" (2010) * "Not in Love" (mukana Robert Smith) (2010) * "Plague" (2012) * "Wrath of God" (2012) * "Affection" (2012) * "Frail" (2015) * "Deicide" (2015) * "Concrete" (2016) * "Char" (2016) * "Fleece" (2016) ==Lähteet== == Aiheesta muualla == * Viralliset sivut Luokka:Kanadalaiset duot Luokka:Kanadalaiset elektronisen musiikin yhtyeet Luokka:Kanadalaiset synthpop-yhtyeet
Helsingfors (sanomalehti)

Helsingfors (vuonna 1876 Helsingfors Annonsblad, 1877–1878 Dagens Nyheter) oli Helsingissä vuosina 1876–1883 ilmestynyt ruotsinkielinen sanomalehti. Kirjanpainaja A.A. Lindforsin perustama Helsingfors Annonsblad oli pääkaupungin kauppiaspiireille suunnattu ilmoituslehti, joka sisälsi myös uutisia ja muuta aineistoa. Vuoden 1877 se laajennettiin uutislehdeksi, joka sai nimen Dagens Nyheter. Nuorten ruotsinmielisten ylioppilaiden toimittama lehti oli kannanotoissaan maltillinen ja uutislehtenä väritön. Vuoden 1879 alussa lehden nimeksi tuli Helsingfors. Aluksi se oli kielikysymyksessä varovainen uutislehti. Vuonna 1880 pääkaupungin svekomaanit ostivat Lindforsin kirjapainon, minkä jälkeen lehdestä tuli radikaalin ruotsinmielinen. Helsingfors kävi kiivasta polemiikkia fennomaanilehdistön sekä liberaalin Helsingfors Dagbladin kanssa. Valtakunnallisesti levinneen ruotsinmielisen Nya Pressenin perustamisen jälkeen lehti kävi tarpeettomaksi ja se lopetettiin huhtikuussa 1883. == Päätoimittajat ja vastaavat päätoimittajat == *Andreas (Anders) August Lindfors (1876–1878) *Karl Grönlund (1879) *Oskar Reinhold Strömfors (1880) *Frans Mikael Mexmontan (1881–1882) *Kondrad Lönnbeck (1882–1883). ==Lähteet== ==Aiheesta muualla== * Helsingfors Annonsblad digitoituna kansalliskirjastossa * Dagens Nyheter digitoituna kansalliskirjastossa * Helsingfors digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Helsingfors Annonsblad

Helsingfors Annonsblad -nimisiä lehtiä on useita: * Helsingfors Annonsblad, vuonna 1843 ilmestynyt sanomalehti * Helsingfors Annonsblad, vuosina 1853–1855 ilmestynyt sanomalehti * Helsingfors Annonsblad, vuonna 1876 ilmestynyt sanomalehti, myöhemmin Dagens Nyheter ja Helsingfors
Dunkerque-luokka

Dunkerque-luokka oli Ranskan laivaston 1930-luvun alussa valmistettu nopeiden taistelulaivojen luokka, johon kuului kaksi alusta. == Taustaa == 1930-luvun alussa Ranskan laivasto totesi jääneensä jälkeen varustelussa. Suureksi kasvanutta eroa kilpailijoihin nähden oli kurottu kiinni risteilijöiden osalta, mutta niitä raskaammat oli unohdettu. Laivaston nykyaikaisimmat Bretagne-luokan alukset olivat todellisuudessa vanhentuneet jo ennen valmistumistaan.Whitley, M.J. s. 45 == Alukset == Dunkerque-luokan taistelulaivat Nimi Telakka Kölinlasku Vesille Palvelukseen Kohtalo Dunkerque Arsenal de Brest, Brest 24. joulukuuta 1932 2. lokakuuta 1935 1. toukokuuta 1937 miehistönsä upottama 27. marraskuuta 1942 Toulonissa Strasbourg Chantiers de Penhoët, St. Nazaire-Penhoët 25. marraskuuta 1934 12. joulukuuta 1936 6. huhtikuuta 1939 miehistönsä upottama 27. marraskuuta 1942 Toulonissa uponnut uudelleen 1944 romutettu 1955 ==Lähteet== * === Viitteet ===
Martin Ostřanský

Martin Ostřanský (s. 3. joulukuuta 1982) on tšekkiläinen salibandyn pelaaja. Hän on pelannut vuodesta 2019 lähtien keskushyökkääjänä sveitsiläisessä Unihockey Rheintal Gatorsissa. == Lähteet == Luokka:Tšekkiläiset salibandyn pelaajat Luokka:Vuonna 1982 syntyneet Luokka:Elävät henkilöt
P. Solstrand

Johan Petter Solstrand, sukunimi aik. Lapponen ja sitä ennen Henriksson (24. kesäkuuta 1855 Brändö – 18. syyskuuta 1900 Helsinki) oli suomalainen kansakoulunopettaja ja ruotsin kielellä kirjoittanut runoilija. Hän käytti nimimerkkejä -an-an- ja P.S-d. Ahvenanmaalta kotoisin ollut Solstrand valmistui kansakoulunopettajaksi Uudenkaarlepyyn opettajaseminaarista. Opettajan työn ohella Solstrand kirjoitti myös useisiin ruotsinkielisiin lehtiin (Åland, Västra Nyland, Vasa Posten). Vuonna 1896 hän oli Vasa Tidning- lehden toimittajana. Solstrand toimi myös pikakirjoittajana. Hän julkaisi 1899 runokokoelman Toner från skären. Solstrand toimi viimeksi opettajana Helsingin kansakouluissa. Hän kuoli 45-vuotiaana syyskuussa 1900 pitkällisen sairauden jälkeen. == Teoksia == * Rimmad hjälpreda vid rättskrifningen : till minnesarbetets underlättande sammansmidd. Författare, Helsingfors 1898 * Toner från skären : dikter. G. W. Edlund, Helsingfors 1899 == Lähteet == * * Uutinen Solstrandin kuolemasta, Västra Finland no 76 22.09.1900 (Historiallinen sanomalehtiarkisto) Luokka:Suomalaiset opettajat Luokka:Suomalaiset runoilijat Luokka:Vuonna 1855 syntyneet Luokka:Vuonna 1900 kuolleet
FS Tourville

FS Tourville on ollut usean Ranskan laivaston aluksen nimenä. *FS Tourville (1788), Téméraire-luokan 75-tykkinen linjalaiva *FS Tourville (1811), 86-tykkinen linjalaiva *FS Tourville (1853), 80-tykkinen linjalaiva *FS Tourville (1926), Duquesne-luokan raskas risteilijä *FS Tourville (D610), F67-luokan *Tourville, Barracuda-luokan sukellusveneelle
Anders Svedberg

Anders Svedberg (11. maaliskuuta 1832 Munsala - 25. tammikuuta 1889 Munsala ) oli suomalainen opettaja, toimittaja, moninkertainen valtiopäivämies ja ruotsin kielellä kirjoittanut kirjailija. Hän käytti nimimerkkiä A.S-g. ==Henkilöhistoria== Talollisen poikana syntynyt Svedberg ei päässyt käymään kouluja mutta sai perusopetuksen luku-, kirjoitus- ja laskutaidossa kotoaan jossa hänen isällään oli aikojen kuluessa kerätty kirjastokin. Svedberg alkoi hoitaa kyläläisten perunkirjoituksia, pesänjakoja ym. asioita ja hän saavutti näissä toimissa suuren luottamuksen. Svedberg oli viiden vuoden ajan Munsalaan vuonna 1856 perustetun kiertokoulun opettajana. Kun kiertokoulu lakkautettiin 1861, Svedbergin aloitteesta sen tilalle perustettiin 1862 valtion tuella vakinainen kansakoulu, joka oli ensimmäisiä lajissaan Suomessa. Svedberg toimi myös uuden koulun opettajana ja hän sai tässä yhteydessä paljon julkisuuttakin. Svedberg kirjoitti lehtiin kansakouluja käsitelleitä artikkeleita ja hänet kutsuttiin 1861 jäseneksi komiteaan, joka valmisteli kansakoululaitosta koskevaa ehdotusta. 1860-luvun alkupuolella Svedberg oli mukana toimittamassa Folkvännen ja Barnavännen-nimisiä lehtiä. Hän oli 1861—1878 Österbotten-lehden päätoimittajana ja vuodesta 1884 Österbottniska Posten -lehden toimittajana. Svedberg kirjoitti myös artikkeleita Hufvudstadsbladet-lehteen erityisesti kansansivistystyöstä. Kaiken kaikkiaan hän toimi noin 15 Suomessa ja Ruotsissa ilmestyneen lehden avustajana. Svedberg kuului nuoruudestaan lähtien herännäisiin ja hän haki ja sai Turun tuomiokapitulilta saarnaoikeudet. Svedberg oli Uudenkaarlepyyn tuomiokunnan edustajana talonpoikaissäädyssä valtiopäivillä 1877–1878, 1882, 1885 ja 1888. Hän kuoli 57-vuotiaana tammikuussa 1889 sydänkohtaukseen. Svedbergin vuonna 1862 perustamassa kansakoulussa Munsalan Storsvedissä toimi nykyisin Suomen ruotsalainen koulumuseo (Finlands svenska skolmuseum). == Teoksia == * Kort och lättfattlig underrättelse om svenska ords stafning. Wasa 1858 * Dryckenskapens rysliga följder : skildringar från husbehovsbränningens dagar. 1862, uusi painos Finlands svenska nykterhetsförbund, Vasa 1929 * Niistä vahingoittavista haitoista kuin vanhain elake eli muona tuottaa maanviljelykselle, suomennos. Suomen talousseuran kirjasia kansalle 1. Frenckelliläinen kirjapaino, Turku 1868 * Om Nödbrödsämnen. Åbo 1868 * Om Lag och Rätt. Helsinfors 1875 * Laki ja oikeus : suomen valtiotieto lyhyesti esiteltynä : kansakoulussa ja kotona luettavaksi, suomentanut Frans Ferdinand Ahlman. Edlund, Helsinki 1876 == Lähteet == * * Nykarlebyvyer : Anders Svedberg * Finlands svenska skolmuseum * Uutinen Svedbergin kuolemasta, Suomi no 9 30.01.1889 (Historiallinen sanomalehtiarkisto) * Uutinen Svedbergin kuolemasta, Finlands Allmänna Tidning no 22 26.01.1889 (Historiallinen sanomalehtiarkisto) ===Viitteet=== == Kirjallisuutta == * Signe Strömborg: Anders Svedberg, en folkets man. Vasa 1932. Luokka:Suomalaiset opettajat Luokka:Suomenruotsalaiset kirjailijat Luokka:Suomalaiset päätoimittajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1832 syntyneet Luokka:Vuonna 1889 kuolleet
Stefan Noesen

Stefan Noesen (s. 12. helmikuuta 1993 Plano, Texas) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa NHL-seuraa New Jersey Devilsiä. Noesen siirtyi heinäkuussa 2013 Anaheim Ducksiin kaupassa, jossa Anaheim Ducks sai Ottawa Senatorsin hyökkääjät Jakob Silfverbergin ja Noesenin, sekä ensimmäisen kierroksen varausoikeuden vuoden 2014 NHL:n varaustilaisuuteen, vaihdossa tähtihyökkääjä Bobby Ryaniin. Ottawa Senators varasi Noesenin NHL:ään vuonna 2011 varausnumerolla 21. Heinäkuussa 2024 Noesen teki vapaana agenttina New Jersey Devilsin kanssa kolmivuotisen ja yhteensä 8,25 miljoonan dollarin arvoisen sopimuksen. == Tilastot == 2009–2010 Plymouth Whalers OHL 33 3 5 8 4 — — — — — 2010–2011 Plymouth Whalers OHL 68 34 43 77 80 11 6 5 11 16 2011–2012 Plymouth Whalers OHL 63 38 44 82 74 7 7 8 15 4 2012–2013 Plymouth Whalers OHL 51 25 28 53 43 15 7 12 19 24 2013–2014 Norfolk Admirals AHL 2 0 0 0 4 4 0 4 4 4 2014–2015 Norfolk Admirals AHL 27 7 9 16 27 — — — — — Anaheim Ducks NHL 1 0 0 0 0 — — — — — 2015–2016 San Diego Gulls AHL 65 10 22 32 56 9 2 5 7 2 Anaheim Ducks NHL 1 0 0 0 0 — — — — — 2016–2017 San Diego Gulls AHL 22 6 9 15 40 — — — — — Anaheim Ducks NHL 12 2 0 2 2 — — — — — New Jersey Devils NHL 32 6 2 8 22 — — — — — 2017–2018 New Jersey Devils NHL 72 13 14 27 36 4 1 0 1 4 2018–2019 New Jersey Devils NHL 41 3 5 8 28 — — — — — 2019–2020 Wilkes-Barre/Scranton Penguins AHL 22 14 8 22 58 — — — — — Pittsburgh Penguins NHL 6 1 0 1 0 — — — — — San Jose Sharks NHL 41 3 5 8 28 — — — — — 2020–2021 San Jose Barracuda AHL 12 2 4 6 23 — — — — — San Jose Sharks NHL 5 0 0 0 2 — — — — — Toronto Marlies AHL 4 1 2 3 9 — — — — — Toronto Maple Leafs NHL 1 0 0 0 0 — — — — — 2021–2022 Chicago Wolves AHL 70 48 37 85 112 18 9 16 25 18 Carolina Hurricanes NHL 2 0 0 0 0 — — — — — 2022–2023 Carolina Hurricanes NHL 78 13 23 36 32 15 4 4 8 11 2023–2024 Carolina Hurricanes NHL 81 14 23 37 33 11 4 0 4 21 10 kautta yhteensä NHL 366 58 69 127 187 30 9 4 13 36 7 kautta yhteensä AHL 224 88 91 179 329 31 11 25 36 24 == Lähteet == * * == Aiheesta muualla == * * Luokka:Yhdysvaltalaiset jääkiekkoilijat Luokka:New Jersey Devilsin pelaajat Luokka:Ottawa Senatorsin varaamat pelaajat Luokka:Vuonna 1993 syntyneet Luokka:Elävät henkilöt
Belizen hurrikaani 1931

Belizen hurrikaani 1931 oli luokan 4 hurrikaani, joka osui Belize Cityyn 10. syyskuuta 1931. Se surmasi arviolta 2 500 henkeä. Telan kaupunki Hondurasissa tuhoutui kokonaan, ja 150 kuoli. Presidentti Hoover määräsi laivaston alukset yhteistyössä Punaisen Ristin kanssa toimittamaan hätäapua. Miinanaraivaaja USS Swan (AM-34) lähetettiin heti Trujillosta kriisialueelle. == Lähteet == Luokka:Vuoden 1931 luonnonmullistukset Hurrikaani 1931 Luokka:Trooppiset hirmumyrskyt
SMS Regensburg (1914)

SMS Regensburg oli Saksan keisarikunnan laivaston Graudenz-luokan kevyt risteilijä ensimmäisessä maailmansodassa. == Valmistus == Alus tilattiin AG Weseriltä Bremenistä osana vuoden 1911 laivasto-ohjelmaa ja sen köli laskettiin vuonna 1912. Alus laskettiin vesille 25. huhtikuuta 1914 ja se valmistui 3. tammikuuta 1915.Gardiner, Robert 1906-1921 s. 161 == Saksan keisarikunnan laivasto 1914-1920 == SMS Graudenz otettiin laivaston palvelukseen tammikuussa 1915 ja se liitettiin Avomerilaivastoon tiedustelijaksi. == Ranskan merivoimat 1920-1944 == Alus luovutettiin 1920 sotakorvauksena Ranskalle, joka liitti sen laivastoonsa nimellä Strasbourg. Alus osallistui 1928 ilmalaiva Italian etsintöihin. Toisessa maailmansodassa 1940 Saksa valtasi Brestissä aluksensa takaisin. Se romutettiin 1944. == Lähteet == * === Viitteet === Luokka:Graudenz-luokan risteilijät Luokka:Saksalaiset ensimmäisen maailmansodan risteilijät
A. F. Roos

Alexander Fredrik Roos (3. tammikuuta 1822 Kristiinankaupunki – 8. joulukuuta 1893 Vaasa) oli suomalainen pappi, opettaja ja ruotsin kielellä kirjoittanut runoilija. Roosin vanhemmat olivat Kristiinankaupungin kappalainen Johan Henrik Roos ja hänen ensimmäinen vaimonsa Maria Lovisa Wenman. Roos oli naimisissa vuodesta 1851 Johanna Elisabet Wikstedtin kanssa. Hän kävi Vaasan triviaalikoulua ja Turun lukiota ja pääsi ylioppilaaksi 1842. Roos valmistui filosofian kandidaatiksi ja maisteriksi 1850 ja hänet vihittiin papiksi 1869. Roos toimi Helsingin yläalkeiskoulun laulunopettajana vuodesta 1851, ja hän perusti yksityisopiston Helsinkiin 1853. Hän oli sitten Vaasan ruotsalaisen tyttökoulun (Vasa fruntimmersskola) määräaikainen opettaja vuodesta 1857 ja vakinainen opettaja 1858–1887. Roos toimi myös sanomalehtimiehenä ja Mustasaaren määräaikaisena kappalaisena 1871–1875. Roos jäi eläkkeelle 1887Bidrag till kännedom av Finlands natur och folk, Vaasa s. 240. == Teoksia == * Elementar-kurs i läran om tonkonsten : jemte vald samling af trestämmigt arrangerade koraler och rytmiska sånger för sopran, alt och bass ; utgifven af Alex Fr. Roos. Helsingfors 1853 == Lähteet == * * Luettu 27.6.2011. === Viitteet === Luokka:Suomalaiset opettajat Luokka:Suomen evankelis-luterilaisen kirkon papit Luokka:Suomalaiset runoilijat Luokka:Vuonna 1822 syntyneet Luokka:Vuonna 1893 kuolleet
Rykmentin murheenkryyni

Rykmentin murheenkryyni voi viitata seuraaviin asioihin: *Rykmentin murheenkryyni, Topiaksen käsikirjoittama näytelmä vuosilta 1933–1934 *Rykmentin murheenkryyni, Yrjö Nortan ja Toivo Särkän ohjaama elokuva vuodelta 1938 *Rykmentin murheenkryyni, Jouko Turkan ohjaama näytelmä vuodelta 1975
Alexander Ramstedt

Alexander Ramstedt (9. tammikuuta 1848 Savonlinna – 16. helmikuuta 1889 Savonlinna) oli suomalainen kansakoulunopettaja, kirjailija ja suomentaja. Hän käytti nimimerkkejä A.R-dt, A.R:dt, A.R-st ja Aleksis Raunio. Ramstedt kävi yläalkeiskoulun ja oli sitten lyhyen aikaa maanmittarin oppilaana kunnes lähti 1868 opiskelemaan Jyväskylän opettajaseminaariin. Hän valmistui kansakoulunopettajaksi sieltä vuonna 1872. Ramstedt oli kansakoulunopettajana Mikkelissä 1872–1875 ja toimi samalla myös Mikkelin lyseon laulun- ja voimistelunopettajana. Vuodesta 1875 Ramstedt oli kansakoulunopettajana Savonlinnassa ja hän oli myös kaupungissa ilmestyneen Savonlinna-lehden toimittajana vuodesta 1876. Ramstedtin ensimmäiset kirjalliset tuotokset ilmestyivät Jyväskylän seminaarin oppilaiden J. H. Erkon, Olli Wuorisen ja Isa Aspin kokoamassa albumissa Suomen saloilta. Hän avusti myöhemmin useita lehtiä muun muassa Suomen Kuvalehteä ja hän julkaisi myös itse lyhyen aikaa Läheltä ja kaukaa-nimistä kirjallisuuslehteä. == Teoksia == * Mammonan orjuus ; kertoili Aleksis Raunio. Nuori Suomi 2. Edlund, Helsinki 1886 == Suomennoksia == * Johan Rudolf Pallin : Keski-ajan historia kansakoulujen tarpeeksi. Weilin ja Göös, Jyväskylä 1875 * Karl Listner ja Friedrich Gerstäcker : Siirtolaisen elämän vaiheet ynnä Haaksirikon jälkeen : kaksi kertomusta Australiasta. Huvikirjasto nuorisolle 1. Weilin ja Göös, Jyväskylä 1875 == Lähteet == * * Uutinen Ramstedtin kuolemasta, Lounas no 16 22.02.1889 (Historiallinen sanomalehtiarkisto) * Uutinen Ramstedtin kuolemasta, Finland no 41 18.02.1889 (Historiallinen sanomalehtiarkisto) Luokka:Suomalaiset opettajat Luokka:Suomalaiset kirjailijat Luokka:Suomentajat Luokka:Vuonna 1848 syntyneet Luokka:Vuonna 1889 kuolleet
Gudautan piiri

Gudautan piiri (abhaasiksi Гәдоуҭа араион, ) on paikallishallintoalue Abhasiassa. Sen pinta-ala on 1640 neliökilometriä. Asukkaita on 34 900 henkeä (vuonna 2003). Mustanmeren rannalla sijaitseva piiri rajoittuu lännessä Gagran ja idässä Suhumin piiriin sekä pohjoisessa Venäjään. Sen läpi virtaa Bzypjoki. Kaukasusvuoret sijaitsevat 15–20 kilometrin päässä rannikosta. Vuoriston keskellä on Ritsajärvi. Piirin hallinnollinen keskus on Gudautan kaupunki. Lisäksi siihen kuuluu Novyi Afonin kylpyläkaupunki ja 20 kylähallintoa. Seudun kanta-asukkaita ovat Bzypin murretta puhuvat abhaasit. Abhasian ja Georgian sotaan saakka Gudauta oli tasavallan ainoa piiri, jossa abhaasit muodostivat väestön enemmistön (53,1 %). Vuoden 2003 väestönlaskennan mukaan asukkaista 78,8 % on abhaaseja, 11,9 % armenialaisia, 5,9 % venäläisiä ja 1,7 % georgialaisia. Tärkeimpiä elinkeinoja ovat maatalous (muun muassa teetä, sitrushedelmiä, viinirypäleitä ja tupakkaa) sekä matkailu. Nähtävyyksiin kuuluu Abhasian historiallisena keskuksena toiminut Lyhnyn kylä. ==Lähteet== ==Aiheesta muualla== * Gudautan kaupungin sivusto *
FS Strasbourg (1936)

Strasbourg oli Ranskan laivaston Dunkerque-luokan nopea taistelulaiva (toisinaan luokiteltu taisteluristeilijäksi) toisessa maailmansodassa. == Valmistus == Alus tilattiin vuoden 1934 laivasto-ohjelmassa Ateliers et Chantiers de Saint Nazaire-Penhoëtilta ja sen piti korvata käytöstä poistettu ja 1938 aseistariisuttu Océan. Köli laskettiin vielä samana vuonna 25. marraskuuta. Alus laskettiin vesille 12. joulukuuta 1936 ja valmistui joulukuussa 1938.Gardiner, Robert 1922-1946 s. 259 == Palvelus == Toisessa maailmansodassa ennen Ranskan antautumista alus osallistui Atlantin saattueiden suojaamiseen. Alus oli huhtikuussa 1940 Mers-el-Kebirissä Britannian kuninkaallisen laivaston hyökätessä operaatio Catapultissa. Se kykeni pakenemaan Touloniin, jossa sen miehistö upotti aluksensa marraskuussa 1942. Italian laivasto nosti hylyn vuotta myöhemmin ja se palasi palvelukseen 1944. Liittoutuneiden lentokoneet upottivat aluksen Toulonin satamaan vielä samana vuonna 18. elokuuta. Hylky nostettiin uudelleen 1945 ja se palveli koealuksena, kunnes se myytiin romutettavaksi toukokuussa 1955. == Lähteet == * * === Viitteet === Luokka:Dunkerque-luokan taistelulaivat Luokka:Ranskalaiset toisen maailmansodan taistelulaivat